Kolofon (izdavaštvo)
<s>Kolofon (od latinski colophōn, od grčkog ϰολοφών = kraj, završetak) je natpis na kraju knjige ili manuskripta uz davanje pojedinosti o njegovom objavljivanju, kao što je ime štampara i datum štampanja.</s>

<s>Historija</s>

<s>Na kolofone se ponekad nailazi već u manuskriptima i knjigama iz 6. vijeka.</s><s>U srednjovjekovnim i renesansnim manuskriptima pisac bi povremeno dodao ikolofon sa činjenicama kao što su njegovo ime, datum i mjesto gdje je završio djelo, a ponekad bi to popratio i izrazima pobožne zahvalnosti za završetak svoga rada.</s>

<s>Nakon izuma štamparstva u 15. vijeku, štampari su postepeno počeli dodadavati prazan komad papira na prednjoj strani knjige kako bi zaštitili prvu stranicu od prljavštine, a na paralelno umetntom papiru na stražnjoj strani knjige, dodali bi svoj identifikacijski monogram, znak ili kratku rečenicu.</s><s>Na početku dodali bi kratki tekst da je štampar odštampao djelo u nekom mjestu.</s><s>Prvi takav odštampani kolofon pojavio se u Psaltiru iz Mainza, kog su 1457. izdali Johannes Fust i Peter Schöffer]], oni su napisali sljedeće:</s>

<s>Takvi kolofoni važni su izvori informacija o porijeklu ranih štampanih knjiga.</s><s>U nekim štampanim knjigama piščev kolofon često je odštampan zajedno (ili pored) kolofona štampara.</s><s>Ukoliko su stajali sami zvali su se - ekspliciti, kako bi se razlikovali od kolofona, ukoliko su bili spojeni, zadržali bi ime kolofon .</s>

<s>Štampani kolofoni ubrzo su postali sve složeniji, pa su pojedini izdavači i štampari od njih napravili kratke eseje o svojim zaslugama.</s><s>Konačno je oko 1480., dio sadržaja kolofona prebačen je na praznu stranu ovitka na prednjoj strani knjige, time su knjige dobile oblik kakav danas poznajemo.</s>

<s>Od 17. vijeka kolofon postepeno zamjenjuje - impresum, tako da je u 18. vijeku gotovo nestao, a ponovno se vratio u upotrebu tokom 19. vijeka, kada se uz podatke o štamparu pojavljuju i drugi bibliografski podatci.</s>

<s>U većini zemalja, kolofon se sada objavljuje na stranici koja se nalazi nasuprot naslovne stranice i sastoji se od jedne izjave da je knjiga odštampana od strane tog i tog štampara na određenoj lokaciji.</s><s>Međutim, kolofoni sa informacijama o tipu pisma, papira i ostalim detaljima proizvodnje finih izdanja ponekad se još uvijek nalaze na zadnjoj stranici.</s>

<s>Izvori</s>

<s>Vanjske veze</s>

<s>Colophon na portalu Encyclopædia Britannica 
kolofon na portalu Hrvatska enciklopedija, LZMK</s>

<s>Štamparstvo
Izdavaštvo</s>

